Mai mult de 90% dintre angajaţii şcolilor din Italia s-au vaccinat.
Tendinţă pozitivă pentru vaccinările personalului şcolar şi universitar din Italia. Peste 90% s-au vaccinat, iar numărul este în creștere. Ministrul Educaţiei, Patrizio Bianchi, spunea joi la Canale 5 că există o creştere accentuată a vaccinărilor.
Potrivit ultimului raport săptămânal publicat vineri, în ultima săptămână procentul angajaţilor din şcoli care au primit cel puţin prima doză de vaccin sau doza unică a ajuns la 90,45%, scrie ANSA. Datele sunt actualizate pe baza informărilor care se centralizează din regiuni.Ministrul Educaţiei, Patrizio Bianchi, spunea joi la Canale 5 că există o creştere accentuată a vaccinărilor în ultimele zile în rândul angajaţilor şcolilor."Cei care au făcut vaccinul sau au certificatul verde merg la şcoală, ceilalţi vor fi suspendaţi. Vom face testarea personalului numai conform indicaţiilor din autorităţile sanitare. Testarea nu înlocuieşte vaccinul, este pur şi simplu un act de urmărire", a spus Bianchi.Ministrul a precizat că obligativitatea certificatului verde nu îi priveşte pe elevi, ci doar pe studenţii universitari.